Fuq hekk jitratta l- aħħar update fis- ( monochrome > > 05 ) . Ma kinitx xi ħaġa faċli tiffotografa tfal ta' dik l- età - ma tistax timponilhom jew iġġagħalhom jaddottaw ċerta poża , trid tittrasforma ruħek f' Ġob ta' paċenzja , trid tkun lest biex taqbad il- mument opportun . Iddeċiedejt ukoll li ntijhom ton ta' sepia minħabba l- fatt li jidhirli li jtihom ċerta feel . Kien hemm anke l- possibilità għal black and white , imma naħseb li dak huwa wisq ' adult ' . Kulħadd ikollu bħalha , imma mhux kulħadd jammetti . Ilbieraħ erġajt ftaħtha u sibt mija u wieħed oġġetti li qanqluli memorji mill- passat . Affarijiet li għamluni dak li jien illum , u forsi dak li għad ikun aktar 'il quddiem . Fost dawn l- affarijiet kien hemm dawn : Gilad huwa ħabib tiegħi Iżraelit . L- arti li jipproduċi hija ta' ispirazzjoni kontinwa u friska għalija . Jirnexxielu jamalgama l- litteratura u l- fotografija b' passjoni liema bħalha . Inniżżillu l- kappell u jekk hemm bżonn ninkina wkoll . Dan hu l- aħħar xogħol tiegħu " Living between the lines " : U dak iż- żmien konna inqattgħu ġranet u ljieli niġġerrew fit- triqat . Ommijietna lanqas kienu jidhru li jinkwetaw wisq , l- aqwa li konna nibqgħu r- raħal . Stajna xrobna bramel ta' inbid u ħadna mitt elf droga , l- aqwa li ma ħriġniex mill- periferijja . Kienet tkun l- hena tagħna nittantaw lix- xemx għaddejja , ngħajjtu , inħabbtu l- bibien , naqbżu fuq il- bandla u nippruvaw niddeċifraw l- intriċċi ta' l- att sesswali . Is- sjuf kienu milqugħa bħal tazza ilma friska fis- Saħara . Bi nhar miksijin bl- għaraq u bir- riħa ta' gomma tat- tyre tar- rota iddur magħna bħalma tagħmel dubbiena fuq ħmar magħkus , bil- lejl imdawwrin bin- nemus u l- wirdien . Ġieli qattajna nofs ta' nhar nilagħbu logħba boċċi fil- klabb , dik kienet tkun logħba eterna għax kważi ħadd ma kien jirnexxielu jqarreb il- ħoxna jew il- boċċa lejn il- likk . Il- ħmieġ kien sinonimu magħna , aktar ma jkollna ħmieġ aktar aħjar għax b' hekk it- tilja ħmieġ ta' wara ma tkunx ovvja daqskemm kienet ta' qabilha . Il- jeans kellu xi ħaġa li jżomm il- ħmieġ imwaħħal miegħu , anke wara li tipprova tnaddfu . Konna naħsbu li għad baqalna mitt sena ħajja , li għad ikollna ħafna nisa , ħafna karozzi u li xi ħadd minna ( qatt ma qbilna fuq min ) għad ikun il- ħakkiem tar- raħal bil- bqija konsulenti miegħu . Il- paga kienet se tkun bagalja liri fil- ġimgħa . Darba żorna għalqa mimlija silla , xewk , ħaxixa ingliża u tfief . Sibna kamra , nofsha mwaqqa' imma li setgħet titranġa . Daħħalniha f' rasna li din kellha tkun il- kwartieri ġenerali fejn se inqattgħu parti sostanzjali minn ħajjitna . Mhux kulħadd seta' jaċċessaha , dawk l- ipprivileġġati biss , l- elite ! Konna saħansitra xtrajna żewġ xkejjer siment u armajna l- injam biex insaqqfuwha għax kien ċeda . Żamm għal jumejn , għamlet ix- xita u reġa ġie kollox gorboġ . Qatt m' għamilna dik ir- regola klassika : " Vjetat għan- nisa " . L- ewwelnett ma kienx hemm għalfejn għax il- bniet kienu mehdijin jgħoddu kemm kellu xagħar Jason Priestley u t- tieni għax ma konna niddejjqu xejn nilagħbuwha tal- esploraturi . Iġġilidna waħda sew , apoloġija ma waslitx u magħha la reġgħu ġew il- kamra , la r- riħa ta' tyres u lanqas il- wirdien u n- nemus . Updejt ieħor fil- wara avveniment ieħor organizzat minn ( people > > 12 ) . Grupp ħomor u suwed mill- Ingilterra - . Personalment mhux li laqtuni wisq u dan kien eżempju ieħor ċar għalija li dak li ġej minn barra ( speċjalment mill- Ingilterra ) mhux neċessarjament aħjar mill- prodott Malti .